《游董园》
宋代·陈与义

西园可散发，何必赋远游。
地旷多雄风，叶声无时休。
幸有济胜具，枯藜支白头。
平生会心处，未觉身淹留。
散坐青石床，松意淡欲秋。
薄雨青众卉，深林耿微流。
一凉天地德，物我俱夷犹。
东北方用武，六有事戈矛。
甲裳无乃重，腐儒故多忧。
珍禽叫高树，且复寄悠悠。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。